ddrg/super_eurlex huggingface dataset:
96/336/EY: Komission päätös, tehty 6 päivänä toukokuuta 1996, määräaikaisen siementen ja lisäysaineiston kaupan pitämistä koskevan kokeen järjestämisestä tehdyn komission päätöksen 89/540/ETY muuttamisesta (ETA:n kannalta merkityksellinen teksti)



Virallinen lehti nro L 128 , 29/05/1996 s. 0023 - 0023



KOMISSION PÄÄTÖS, tehty 6 päivänä toukokuuta 1996, määräaikaisen siementen ja lisäysaineiston kaupan pitämistä koskevan kokeen järjestämisestä tehdyn komission päätöksen 89/540/ETY muuttamisesta (ETA:n kannalta merkityksellinen teksti) (96/336/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 a artiklan, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (2), sellaisena kuin se on viimeksi muutettuna komission direktiivillä 96/18/EY (3), ja erityisesti sen 13 a artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (4), sellaisena kuin se on viimeksi muutettuna direktiivillä 95/6/EY (5), ja erityisesti sen 13 a artiklan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (6), sellaisena kuin se on viimeksi muutettuna komission direktiivillä 96/18/EY, ja erityisesti sen 12 a artiklan, sekä katsoo, että määräaikaisen siementen ja lisäysaineiston kaupan pitämistä koskevan kokeen järjestämisestä 22 päivänä syyskuuta 1989 tehdyssä komission päätöksessä 89/540/ETY (7), sellaisena kuin se on viimeksi muutettuna päätöksellä 95/431/EY (8), määrätään epävirallisten viljelystarkastusten toteutettavuutta koskevan väliaikaisen kokeen järjestämisestä yhteisön tasolla, kokeen todettiin kestävän seitsemän vuotta ja päättyvän 30 päivänä kesäkuuta 1996, koe ei itse asiassa alkanut ennen 1 päivää heinäkuuta 1990, tiettyjä johtopäätöksiä voidaan tehdä tähän mennessä saavutetuista tuloksista, mutta yksityiskohtia on edelleen selvennettävä, kokeen jatkuminen on tämän vuoksi sallittava 30 päivään kesäkuuta 1997, tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysmateriaalia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 89/540/ETY 3 artiklassa päivämäärä "30 päivänä kesäkuuta 1996" päivämäärällä "30 päivänä kesäkuuta 1997". 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä toukokuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2290/66 (2) EYVL N:o 125, 11.7.1966, s. 2298/66 (3) EYVL N:o L 76, 26.3.1996, s. 21 (4) EYVL N:o 125, 11.7.1966, s. 2309/66 (5) EYVL N:o L 67, 25.3.1995, s. 30 (6) EYVL N:o L 169, 10.7.1969, s. 3 (7) EYVL N:o L 286, 4.10.1989, s. 24 (8) EYVL N:o L 255, 25.10.1995, s. 25
96/332/EY: Komission päätös, tehty 3 päivänä toukokuuta 1996, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan tehdyn päätöksen 93/231/ETY muuttamisesta (ETA:n kannalta merkityksellinen teksti)



Virallinen lehti nro L 127 , 25/05/1996 s. 0031 - 0032



KOMISSION PÄÄTÖS, tehty 3 päivänä toukokuuta 1996, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan tehdyn päätöksen 93/231/ETY muuttamisesta (ETA:n kannalta merkityksellinen teksti) (96/332/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna direktiivillä 96/16/EY (2), ja erityisesti sen 13 artiklan 2 kohdan, sekä katsoo, että komission päätöksessä 93/231/ETY (3), sellaisena kuin se on viimeksi muutettuna päätöksellä 95/21/EY (4), annetaan tietyille jäsenvaltioille lupa lueteltujen alueiden osalta rajoittaa siemenperunoiden kaupan pitäminen tiettyihin yhteisön perussiemenperunaluokkiin, Saksan alue "Bundesland Mecklenburg-Vorpommern" on yksi tällaisista luetelluista alueista, Saksan yhdistymisen seurauksena Saksan tiettyjen alueiden hallintorakenteen muutokset edellyttävät kyseisessä päätöksessä olevan Saksaa koskevan kohdan muuttamista, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/231/ETY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä toukokuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2320/66 (2) EYVL N:o L 6, 9.1.1996, s. 19 (3) EYVL N:o L 106, 30.4.1993, s. 11 (4) EYVL N:o L 28, 7.2.1995, s. 13 LIITE Korvataan komission päätöksen 93/231/ETY liitteessä olevan Saksaa koskevan kohdan 2 palsta seuraavasti: "Bundesland Mecklenburg-Vorpommern - Groß Lüsewitzin kunta; - Metschowin kunnan alueet Lindenhof ja Pentz; - Böhlendorfin, Breesenin ja Langsdorfin kunnat samoin kuin Grammowin kunnan Grammowin alue; - Hohenbrünzowin ja Hohenmockerin kunnat, Sarowin kunnan Ganschendorfin alue samoin kuin Utzedelin kunnan Leistenowin alue; - Ranzinin, Lüssowin ja Gribowin kunnat; - Pelsinin kunta."
96/383/EY: Neuvoston päätös, tehty 10 päivänä kesäkuuta 1996, Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona



Virallinen lehti nro L 157 , 10/06/1996 s. 0017 - 0017



NEUVOSTON PÄÄTÖS, tehty 10 päivänä kesäkuuta 1996, Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona (96/383/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Brysselissä 28 päivänä lokakuuta 1987 allekirjoitetun Euroopan talousyhteisön ja Seychellien tasavallan välisen Seychellien rannikon edustalla harjoitettavasta kalastuksesta tehdyn sopimuksen (1), ottaa huomioon komission ehdotuksen, sekä katsoo, että yhteisö ja Seychellien tasavalta ovat neuvotelleet edellä mainittuun sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä, näiden neuvottelujen tuloksena parafoitiin 18 päivänä tammikuuta 1996 uusi pöytäkirja, jonka mukaan yhteisön kalastajat säilyttävät kalastusmahdollisuutensa Seychellien tasavallan suvereniteettiin tai lainkäyttövaltaan kuuluvilla vesillä 18 päivästä tammikuuta 1996 17 päivään tammikuuta 1999, yhteisön kalastusalusten toiminnan keskeytymisen estämiseksi sopimuspuolet ovat parafoineet kirjeenvaihtona tehdyn sopimuksen, jonka mukaan mainittua pöytäkirjaa sovelletaan väliaikaisesti sitä päivää seuraavasta päivästä, jona voimassa olevan pöytäkirjan voimassaolo päättyy ja kirjeenvaihtona tehty sopimus olisi hyväksyttävä, jollei perustamissopimuksen 43 artiklan mukaisesta lopullisesta päätöksestä muuta johdu, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaisesta soveltamisesta kirjeenvaihtona tehty sopimus. Kirjeenvaihtona tehdyn sopimuksen ja pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa sopimus yhteisöä sitovasti. Tehty Luxemburgissa 10 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 119, 7.5.1987, s. 26
96/382/EY: Neuvoston päätös, tehty 10 päivänä kesäkuuta 1996, Euroopan yhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 1996 ja 31 päivän joulukuuta 1997 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona



Virallinen lehti nro L 157 , 29/06/1996 s. 0001 - 0001



NEUVOSTON PÄÄTÖS, tehty 10 päivänä kesäkuuta 1996, Euroopan yhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 1996 ja 31 päivän joulukuuta 1997 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona (96/382/EY) EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen, ottaa huomioon Euroopan talousyhteisön ja Guinean tasavallan välillä Guinean rannikon edustalla harjoitettavasta kalastuksesta tehdyn sopimuksen (1) ja erityisesti sen 15 artiklan, ottaa huomioon komission ehdotuksen, sekä katsoo, että yhteisö ja Guinean tasavallan hallitus ovat neuvotelleet edellä mainitun sopimuksen 15 artiklan toisen kohdan mukaisesti sopimuksen sen liitteenä olevan pöytäkirjan soveltamisjakson lopussa tehtävistä muutoksista tai lisäyksistä, neuvottelujen tuloksena uusi pöytäkirja parafoitiin 6 päivänä joulukuuta 1995, pöytäkirjan nojalla yhteisön kalastajat säilyttävät kalastusmahdollisuutensa Guinean tasavallan suvereniteettiin tai lainkäyttövaltaan kuuluvilla vesillä 1 päivästä tammikuuta 1996 aina 31 päivään joulukuuta 1997, yhteisön kalastusalusten toiminnan keskeytymisen estämiseksi on välttämätöntä hyväksyä uusi pöytäkirja mahdollisimman nopeasti; tästä syystä sopimuspuolet ovat parafoineet kirjeenvaihtona tehdyn sopimuksen, jonka mukaan parafoitua pöytäkirjaa sovelletaan väliaikaisesti voimassa olevan pöytäkirjan voimassaolon päättymispäivää seuraavasta päivästä alkaen, ja olisi hyväksyttävä kirjeenvaihtona tehty sopimus, jollei perustamissopimuksen 43 artiklan mukaisesta lopullisesta päätöksestä muuta johdu, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 1996 ja 31 päivän joulukuuta 1997 väliseksi ajaksi koskevan pöytäkirjan väliaikaista soveltamista koskeva kirjeenvaihtona tehty sopimus. Kirjeenvaihtona tehdyn sopimuksen ja pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa sopimus yhteisöä sitovasti. Tehty Luxemburgissa 10 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 111, 27.4.1983, s. 1
96/386/EY: Neuvoston päätös, tehty 26 päivänä helmikuuta 1996, yhteisymmärryspöytäkirjojen tekemisestä Euroopan yhteisön ja Pakistanin islamilaisen tasavallan sekä Intian tasavallan välillä sopimusten tekemisestä tekstiilituotteiden markkinoille pääsystä



Virallinen lehti nro L 153 , 27/06/1996 s. 0047 - 0047



NEUVOSTON PÄÄTÖS, tehty 26 päivänä helmikuuta 1996, yhteisymmärryspöytäkirjojen tekemisestä Euroopan yhteisön ja Pakistanin islamilaisen tasavallan sekä Intian tasavallan välillä sopimusten tekemisestä tekstiilituotteiden markkinoille pääsystä (96/386/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen lauseen kanssa, ottaa huomioon komission ehdotuksen, sekä katsoo, että komissio kävi neuvotteluja GATTin markkinoille pääsyä koskevien neuvottelujen yhteydessä Intian tasavallan ja Pakistanin islamilaisen tasavallan kanssa tekstiilituotteiden markkinoille pääsystä, yhteisymmärryspöytäkirjat Euroopan yhteisön ja Pakistanin islamilaisen tasavallan sekä Euroopan yhteisön ja Intian tasavallan kanssa sanotulla alalla parafoitiin vastaavasti 15 päivänä lokakuuta 1994 ja 31 päivänä joulukuuta 1994, ja nämä pöytäkirjat pitäisi hyväksyä, ON PÄÄTTÄNYT SEURAAVAA: 1 artikla Hyväksytään yhteisön puolesta yhteisymmärryspöytäkirjat Euroopan yhteisön ja Pakistanin islamilaisen tasavallan välillä sekä Euroopan yhteisön ja Intian tasavallan välillä sopimusten tekemisestä tekstiilituotteiden markkinoille pääsystä. Pöytäkirjojen tekstit ovat tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa 1 artiklassa tarkoitetut pöytäkirjat yhteisöä sitovasti. Tehty Brysselissä 26 päivänä helmikuuta 1996. Neuvoston puolesta S. AGNELLI Puheenjohtaja
96/390/EY: Komission päätös, tehty 18 päivänä kesäkuuta 1996, Suomen esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 155 , 28/06/1996 s. 0061 - 0061



KOMISSION PÄÄTÖS, tehty 18 päivänä kesäkuuta 1996, Suomen esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti) (96/390/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 3 kohdan, sekä katsoo, että direktiivin 92/117/ETY 8 artiklan 2 kohdan säännösten mukaisesti Suomi on esittänyt 3 päivänä huhtikuuta 1996 ja 24 päivänä toukokuuta 1996 päivätyissä kirjeissään siipikarjan salmonellaa koskevan tarkkailu- ja valvontasuunnitelman Suomen osalta, edellä mainittu suunnitelma täyttää tästä asiasta ja erityisesti direktiivin 92/117/ETY 8 artiklan 2 kohdassa säädetyt edellytykset, ja sen vuoksi se on hyväksyttävä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Suomen esittämä siipikarjan salmonellaa koskeva tarkkailu- ja valvontasuunnitelma. 2 artikla Suomen on saatettava voimaan 1 artiklassa tarkoitetun suunnitelman toteuttamisen edellyttämät lait, asetukset ja hallinnolliset määräykset 30 päivään kesäkuuta 1996 mennessä. 3 artikla Tämä päätös on osoitettu Suomen tasavallalle. Tehty Brysselissä 18 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 38
96/389/EY: Komission päätös, tehty 17 päivänä kesäkuuta 1996, Irlannin esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan englanninkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 155 , 28/06/1996 s. 0060 - 0060



KOMISSION PÄÄTÖS, tehty 17 päivänä kesäkuuta 1996, Irlannin esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan englanninkielinen teksti on todistusvoimainen) (ETA:n kannalta merkityksellinen teksti) (96/389/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 3 kohdan, sekä katsoo, että direktiivin 92/117/ETY 8 artiklan 2 kohdan säännösten mukaisesti Irlanti on esittänyt 3 päivänä toukokuuta 1996 ja 24 päivänä toukokuuta 1996 päivätyissä kirjeissään siipikarjan salmonellaa koskevan tarkkailu- ja valvontasuunnitelman Irlannin osalta, edellä mainittu suunnitelma täyttää tästä asiasta ja erityisesti direktiivin 92/117/ETY 8 artiklan 2 kohdassa säädetyt edellytykset, ja sen vuoksi se on hyväksyttävä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Irlannin esittämä siipikarjan salmonellaa koskeva tarkkailu- ja valvontasuunnitelma. 2 artikla Irlannin on saatettava voimaan 1 artiklassa tarkoitetun suunnitelman toteuttamisen edellyttämät lait, asetukset ja hallinnolliset määräykset 30 päivään kesäkuuta 1996 mennessä. 3 artikla Tämä päätös on osoitettu Irlannin tasavallalle. Tehty Brysselissä 17 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 38
96/371/Euratom, EHTY, EY: Komission päätös, tehty 7 päivänä kesäkuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä maaliskuuta 1995 sovellettavista korjauskertoimista



Virallinen lehti nro L 146 , 20/06/1996 s. 0050 - 0051



KOMISSION PÄÄTÖS, tehty 7 päivänä kesäkuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä maaliskuuta 1995 sovellettavista korjauskertoimista (96/371/Euratom, EHTY, EY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1), ja viimeksi muutettu asetuksella (EY, Euratom, EHTY) N:o 2963/95 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (Euratom, EHTY, EY) N:o 578/96 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1995 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä maaliskuuta 1995 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä maaliskuuta 1995 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 7 päivänä kesäkuuta 1996. Komission puolesta Hans VAN DEN BROEK Komission jäsen (1) EYVL N:o L 56, 4.3.1968, s. 1 (2) EYVL N:o L 310, 22.12.1995, s. 1 (3) EYVL N:o L 83, 2.4.1996, s. 4 (4) EYVL N:o L 126, 24.5.1996, s. 54-63 LIITE >TAULUKON PAIKKA>
96/376/EY: Komission päätös, tehty 10 päivänä kesäkuuta 1996, yhteisön kokeiden ja testien suorittamisesta tiettyjen lajien lisäys- ja taimiaineistoilla neuvoston direktiivin 91/682/ETY 20 artiklan 2 kohdan mukaisesti



Virallinen lehti nro L 146 , 20/06/1996 s. 0059 - 0059



KOMISSION PÄÄTÖS, tehty 10 päivänä kesäkuuta 1996, yhteisön kokeiden ja testien suorittamisesta tiettyjen lajien lisäys- ja taimiaineistoilla neuvoston direktiivin 91/682/ETY 20 artiklan 2 kohdan mukaisesti (96/376/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koristekasvien ja niiden lisäysaineiston pitämisestä kaupan 19 päivänä joulukuuta 1991 annetun neuvoston direktiivin 91/682/ETY (1), sellaisena kuin se on viimeksi muutettuna päätöksellä 95/19/EY (2), ja erityisesti sen 20 artiklan 2 kohdan, sekä katsoo, että kokeita tai tarvittaessa testejä on suoritettava näytteille mainitun direktiivin mukaisesti jäsenvaltioissa sen varmistamiseksi, että mainitussa direktiivissä luetellut koristekasvilajit tai niiden lisäysaineisto ovat mainitun direktiivin vaatimusten ja edellytysten mukaiset, tämän vuoksi on tarpeen erityisesti kyseisen direktiivin täytäntöönpanon alkuvaiheessa varmistaa, että kokeisiin tai testeihin otetut näytteet edustavat riittävästi koko yhteisössä tuotettuja eri alkuperiä ainakin tiettyjen kasvilajien osalta, sen vuoksi on tarpeen suorittaa yhteisön kokeita ja testejä vuonna 1996/1997 suvun Rosa lajien lisäys- ja taimiaineistolla, kyseisiä kokeita ja testejä käytetään ensi tilassa näiden lajien lisäys- ja taimiaineistojen teknisten tarkastusmenetelmien yhdenmukaistamiseen, ja tässä päätöksessä määrätyt toimenpiteet ovat koristekasveja ja niiden lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön kokeita ja testejä on suoritettava vuonna 1996/1997 suvun Rosa lajien lisäys- ja taimiaineistolle. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 376, 31.12.1991, s. 21 (2) EYVL N:o L 28, 7.2.1995, s. 10